CELEX: 31998D0457
Language: lv
Date: 1998-07-03 00:00:00
Title: Komisijas Lēmums (1998. gada 3. jūlijs) par atsevišķa degoša priekšmeta (SBI) testu, kas minēts Lēmumā 94/611/EK, ar kuru īsteno 20. pantu Padomes Direktīvai 89/106/EEK par būvizstrādājumiem (paziņots ar dokumenta numuru C(1998) 1743)Dokuments attiecas uz EEZ.

Svarīgs juridisks paziņojums

|

31998D0457

Oficiālais Vēstnesis L 201 , 17/07/1998 Lpp. 0114 - 0116

		Komisijas Lēmums(1998. gada 3. jūlijs)par atsevišķa degoša priekšmeta (SBI) testu, kas minēts Lēmumā 94/611/EK, ar kuru īsteno 20. pantu Padomes Direktīvai 89/106/EEK par būvizstrādājumiem(paziņots ar dokumenta numuru C(1998) 1743)(dokuments attiecas uz EEZ)(98/457/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 20. pantu,tā kā dalībvalstu degamības testa metodes un klasifikācijas sistēmas atšķiras, saskaņošana var notikt tikai, pieņemot vienotu klasifikācijas sistēmu, kuras pamatā ir saskaņotas testa metodes, ko izmanto visā Kopienā;tā kā Direktīvas 89/106/EEK 3. panta 2. punktā noteikts, ka, ņemot vērā dažādos būvdarbu aizsardzības līmeņus, no katras pamatprasības var izrietēt kategoriju izveidošana;tā kā 4.3.1.1. punktā 2. skaidrojošajā dokumentā, kas pievienots Komisijas paziņojumam attiecībā uz Padomes Direktīvas 89/106/EEK skaidrojošiem dokumentiem [3], noteikts, ka tiks izstrādāts saskaņots risinājums, kas var izmantot pilna apjoma vai pārbaudes stenda testus, kuri atbilst attiecīgiem īsta ugunsgrēka attīstības modeļiem, lai varētu novērtēt ražojumu degamības rādītājus;tā kā šis saskaņotais risinājums balstās uz klasifikācijas sistēmu, kas pieņemta ar Komisijas Lēmumu 94/611/EK [4];tā kā Lēmuma 94/611/EK pielikuma 1. tabulā minēts "atsevišķa degoša priekšmeta" (SBI) tests, kas jāveic, testējot ražojumus sienām un griestiem, tostarp to virsmas segumus, celtniecības elementus, ražojumus, kas ietilpst celtniecības elementos, cauruļvadu un kanālu sastāvdaļas un ražojumus B, C vai D klases fasādēm/ārsienām;tā kā atšķirības aparatūrā, ko izmanto degamības testēšanā, var radīt atšķirības testa rezultātos; tā kā tādēļ jādefinē vienota SBI aparatūras konfigurācija, lai nodrošinātu vienādus testa rezultātus visā Kopienā;tā kā vienota SBI testa aparatūras konfigurācijas definīcijas balstās uz pētījumu, ko Kopienas vārdā veikusi oficiālu laboratoriju grupa, kura pētīja dažādu SBI konfigurāciju spēju atbilst prasībām attiecībā uz degamības testēšanu, kas norādīta Lēmumā 94/611/EK un kura ieteica vispiemērotāko konfigurāciju;tā kā uz ieteikto SBI konfigurāciju attiecināja starplaboratoriju ("round robin") testēšanas programmu, kas aptver plašu būvmateriālu klāstu;tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu,IR PIEŅĒMUSI ŠO LĒMUMU.1. pantsLai klasificētu būvizstrādājumus pēc to degamības, Lēmuma 94/611/EK pielikuma 1. tabulā minētajam atsevišķa degoša priekšmeta (SBI) testam telpā jāatbilst šā lēmuma pielikumā noteiktajai konfigurācijai.2. pantsŠis lēmums ir adresēts dalībvalstīm.Briselē, 1998. gada 3. jūlijāKomisijas vārdā —Komisijas loceklisMartin Bangemann[1] OV L 40, 11.2.1989., 12. lpp.[2] OV L 220, 30.8.1993., 1. lpp.[3] OV C 62, 28.2.1994., 23. lpp.[4] OV L 241, 16.9.1994., 25. lpp.--------------------------------------------------PIELIKUMSSBI KONFIGURĀCIJA1. VispārīgiSBI testa iekārta ir pilnībā aprakstīta attiecīgajā Eiropas standartā.SBI testa iekārta visā pilnībā (tostarp apkārtējā slēgtā telpa) visos gadījumos ir vienāda, ņemot vērā visas pieļaujamas modifikācijas (piemēram, pielaides), kas jāiekļauj minētāja Eiropas standartā.2. Testa būtībaTesta paraugu, kas sastāv no diviem vertikāli novietotiem paneļiem, kuri veido taisnleņķa stūri, pakļauj liesmai no degļa, kurš novietots šā stūra kaktā uz zemes. Liesmu iegūst, dedzinot propāna gāzi, ko padod caur smilšu cilindru.Pēc degļa aizdedzināšanas fiksē šādus paraugu degšanas procesa rādītājus: laiks līdz uzliesmošanai, liesmu izplatīšanās, izdalītais siltums, dūmi un degošas piles/daļiņas.3. Testa iekārtaSBI testa iekārta sastāv no testa slēgtās telpas, SBI aparatūras (ratiņi, statne, degļi, nosūcējs, savācējs un cauruļvadi), propāna padeves sistēmas, dūmu izplūdes sistēmas un parastās mēraparatūras.Precīzu testa iekārtas specifikāciju un konfigurāciju noteiks attiecīgajā Eiropas standartā, kas minēts 1. punktā. Galvenās sastāvdaļas būs šādas:3.1. SBI testa slēgtā telpa- Iekšējie izmēri:- augstums 2,4 ± 0,1 m (statnes augšdaļas līmenis)- grīdas platība 3,0 ± 0,6 uz abām pusēm,- logi: logi abās sienās, kas atrodas pretī divām parauga plaknēm,- viena siena ar atvērumu ratiņiem; attālums starp ratiņiem un sānu sienām < 0,5 m,- kad ratiņi ir novietoti savā vietā, atveres testa slēgtajā telpā, izņemot gaisa padeves atveri ratiņu apakšdaļā un dūmu izplūdes atveri velkmē, nedrīkst pārsniegt 0,05 m2.3.2. SBI aparatūraSBI aparatūra sastāv no:a) ratiņiem, uz kuriem perpendikulāri novieto divas parauga daļas, ar primāro smilšu cilindra degli vertikālā stūra lejasdaļā; ratiņus novieto tā, lai tā aizmugures daļa aizsprosto atveri SBI testa noslēgtās telpas sienā; gaisa padeves atvere zem ratiņiem ir ar perforētām plāksnēm, lai radītu vienmērīgi sadalītu gaisa plūsmu virs grīdas testa noslēgtajā telpā;b) stacionāras statnes, kurā iestumj ratiņus un kas balsta velkmi; sekundārais deglis ir piestiprināts statnei;c) uz statnes novietots nosūcējs, kas savāc degšanas procesā radušās gāzes;d) savācējs, kas atrodas uz nosūcēja, ar horizontālu cauruli gāzu izplūdei; deflektori savācēja apakšdaļā liedz plūsmai nosūcējā kļūt pārāk asimetriskai;e) noteiktu izmēru un konfigurācijas mērkameras.Aparatūrā var ievietot līdz 200 mm biezus testa paraugus.3.3. Degļi un propāna padeves sistēmaa) SBI aparatūrā ietilpst divi vienādi smilšu cilindra degļi, viens ratiņu apakšējā platē, otrs piestiprināts pie statnes balsta, ar šādām specifikācijām:- forma: vienādmalu trijstūris (skatoties no augšās) ar 250 mm garām malām, 80 mm augsts, noslēgts no apakšas, izņemot savienotājuzmavu 1/2'' cauruļvadam smaguma centrā, vaļējs; izmēri ± 2 mm,- cilindrs no 1,5 mm tērauda (nerūsējošais), kas piepildīts ar 60 mm biezu grants (ar izmēriem 4 līdz 8 mm) apakšējo kārtu un ar 20 mm "smilts" (2 līdz 4 mm) augšējo kārtu; metāla sieti stabilizē abas kārtas un neļauj grantij iekļūt gāzes cauruļvada savienotājuzmavā; kārtu biezums ± 2 mm,- atrašanās vietas:- primārais deglis ir iestiprināts platē un pievienots U profilam novietotā parauga apakšdaļā,- sekundārais deglis ir piestiprināts pie statnes balsta pretī parauga stūrim, degļa augšdaļa ir 1450 ± 5 mm augstumā virs grīdas (1000 mm vertikālajā attālumā no velkmes), tā diagonāle ir paralēla un tuvākā primārā degļa diagonālei, un tā 45 grādu līnija atduras 700 ± 5 mm no novietotā parauga;b) paraugus aizsargā no sekundārā degļa liesmu karstuma plūsmas ar vairogu no attiecīgiem materiāliem un ar attiecīgu konfigurāciju;c) degļi jāaprīko ar aizdedzes ierīci, piemēram, aizdedzes liesmu vai kvēldiegu;d) propāna tīrības pakāpe ir 95 % vai labāka. Propānu padod caur masas plūsmas regulētāju ar attiecīgām prasībām.3.4. Dūmu izplūdes sistēmaDūmu izplūdes sistēmai jāatbilst prasībām, ko noteiks attiecīgajā Eiropas standartā, kas minēts 1. punktā.3.5. Parastā mēraparatūraMēraparatūru attiecībā uz modeli, radītājiem un atrašanās vietu precīzi norādīs attiecīgajā Eiropas standartā, kas minēts 1. punktā4. Testa paraugsStūra paraugs sastāv no diviem paneļiem, kas attiecīgi veidoti kā īsais un garais panelis.Testa paraugiem no lokšņu materiāliem un atsevišķiem ražojumiem ir šādi virsmas izmēri:a) īsais panelis: 495 ± 5 mm x 1500 mm ± 5 mm;b) garais panelis: 1000 mm ± 5 mm x 1500 mm ± 5 mm.Cita veida testa paraugus, tādus kā kabeļi, cauruļvadi, kanāli, caurules un granulētie izolācijas materiāli, nodrošina un uzstāda attiecīgā veidā, kas būs pilnībā aprakstīts attiecīgajā Eiropas standartā.Ja vajadzīgs, ražojumus stiprina pie substrāta attiecīgā veidā, kas atbilst ražojuma galīgajam izmantojumam. Substrātus un uzstādīšanas metodes noteiks attiecīgajā Eiropas standartā.Ražojumus piestiprina noteikta veida pamatplātnei un sagatavo saskaņā ar attiecīgā Eiropas standarta noteikumiem.Uzstādītos parauga paneļus ratiņos novieto vertikāli un iezīmē ar vertikālām un horizontālām līnijām. Šīs metodes noteiks attiecīgajā Eiropas standartā.5. Testa metodeTesta metodi, tostarp kalibrēšanu, uzstādīšanas metodes un darbības apstākļus, un mērāmos rādītājus, noteiks attiecīgajā Eiropas standartā.--------------------------------------------------